
_START_ARTICLE_
Peter Schlüter
_START_PARAGRAPH_
Peter Schlüter (født 29. august 1963 i København) er en dansk kommunikationskonsulent og politiker, der fra 2006 til 2009 var medlem af Københavns Borgerrepræsentation, valgt for Konservative._NEWLINE_Han er søn af den tidligere statsminister Poul Schlüter og dennes første hustru, Majken Steen-Andersen. Peter Schlüter har mest beskæftiget sig indenfor medieverdenen bl. a som fotograf og mediekonsulent._NEWLINE_Schlüter blev HF-student fra Ordrup Gymnasium i 1982, og har ingen yderligere formel uddannelse._NEWLINE_I 2005 i forbindelse med Louise Freverts kontroversielle hjemmesider, der opfordrede til at sende muslimske mænd i russiske fængsler, kaldte han Dansk Folkeparti for en flok racister._NEWLINE_I juni 2007 blev det bekendtgjort, at han er ny folketingskandidat for de Konservative i sin fars gamle valgkreds, Haderslevkredsen._NEWLINE_I maj 2009 meddelte han, at han ikke ville genopstille ved kommunalvalget i november._NEWLINE_Privat er Schlüter siden 1989 gift med Hanne Jacobsen.